
           ACADEMIA ROMÂNĂ - FILIALA TIMIŞOARA
           Bv. Mihai Viteazu nr. 24, Timișoara, județ Timiș

Nr.  _____/__________

A N U N Ţ


Academia Română - Filiala Timișoara,  cu sediul în Timișoara, blvd. Mihai Viteazu, nr. 24, județ Timiș, organizează începând cu 26.10.2026  concurs pentru ocuparea funcției contractuale vacante de 1 (unu) post vacant contractual de execuție, de auditor public intern IA, normă întreagă (8 ore/zi, 40 ore/săptămână), pe durată nedeterminată în cadrul Compartimentului Audit Public Intern în conformitate cu: 
· HG nr 1336 din 28 Octombrie 2022 pentru aprobarea Regulamentului – cadru privind organizarea și dezvoltarea carierei personalului din sectorul bugetar plătit din fonduri publice; 
· Legea nr. 153 din 28 iunie 2017 privind salarizarea personalului plătit din fonduri publice, cu modificările și completările ulterioare; 
· Legea nr. 53/2003 Codul Muncii. *republicată. 
· Legea nr. 672/2002 privind auditul public intern, republicată. 

I. Condiții generale de participare la concurs. 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Cerințele specifice postului:
1. Studii de specialitate: studii economice superioare de lungă durată, absolvite cu diplomă de licență sau ciclul II Bologna absolvite cu diplomă de master; 
2. Vechime în specialitatea studiilor cerute minimum 5 ani, din care minimum 2 ani la o instituție publică;
3. Competențe profesionale: audit intern, managementul riscului, control intern şi guvernanță, management, contabilitate, finanțe publice, tehnologia informației, drept;
4. Cunoştinţe de operare/programare pe calculator (necesitate şi nivel): operare Windows și Microsoft Office; Cunoştinţe avansate de organizare şi regăsirea informaţiilor în formate tradiţionale şi în mediul online; navigare internet, e-mail;
5. Limbi străine (necesitate şi nivel) cunoscute: 1-2 limbi străine de circulație internațională, nivel B2;
 6. Abilităţi, calităţi şi aptitudini necesare:
· capacitatea de a comunica oral și în scris, de a fi în măsură să expună clar și concis, constatările, recomandările și concluziile rezultate în urma misiunilor de audit public intern; capacitate de previziune şi evaluare obiectivă; capacitate de planificare și organizare a muncii proprii, de gestionare a timpului și a resurselor alocate; capacitatea de a rezolva eficient problemele, de implementare a soluțiilor; capacitate de analiză și sinteză, de a genera idei noi, creativitate; gândire ordonată, rigurozitate, stăpânire de sine, tact și pricepere în munca cu oamenii, rezistența la eforturi intelectuale susținute; asumare a responsabilităților, flexibilitate, adaptabilitate la schimbări şi la situaţii de criză, capacitate de gestionare a situațiilor dificile precum si a resurselor alocate; aptitudinea de a lucra cu oamenii și cu documentele; capacitatea de a acționa rapid, eficiență; spirit de inițiativă, atenție la detalii, lucru în echipă; capacitate de autoperfecționare; echilibru emoţional, constanţă în atitudini şi manifestări; corectitudine, receptivitate, orientare către nou; diplomaţie, toleranţă; conduită morală și profesională desăvârșită.
7. Competenţa managerială: nu este cazul
8. Condițiile specifice necesare candidaților pentru ocuparea unui post:
a) nu i-a încetat contractul individual de muncă pentru motive disciplinare în ultimii 3 ani;
b) nu i-a încetat contractul individual de muncă în perioada de probă la inițiativa angajatorului în ultimii 3 ani.
 
III. Dosarul de înscriere la concurs trebuie să conțină următoarele documente: 
a) Formular de înscriere la concurs ( în original)  - conform modelului prevăzut anexat la prezentul anunț
b) Copia actului de identitate sau orice alt document care atestă identitatea, potrivit legii, aflate în termen de valabilitate; 
c) Copia certificatului de căsătorie sau a altui document prin care s-a realizat schimbarea de nume, după caz; 
d) Copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului ;
e) Copia carnetului de muncă, a adeverinţei eliberate de angajator pentru perioade lucrate, care să ateste vechimea în muncă şi în specialitatea studiilor solicitate pentru ocuparea postului; 
f) Copia Deciziei de pensionare pentru persoanele care au îndeplinit cumulativ condițiile standard de pensionare;
g) Certificat de cazier judiciar sau, după caz, extrasul de pe cazierul judiciar; (Acesta poate fi înlocuit de o declarație pe proprie răspundere privind antecedentele penale. În acest caz, candidatul admis la selecția dosarelor, are obligația de completa dosarul de concurs cu originalul anterior datei de susținere a primei probe scrise/practice.)
h) Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; ( Adeverința care atestă starea de sănătate conține în clar, numărul , data, numele emitentului și calitatea acestuia în formatul standard stabilit prin ordin al Ministrului Sănătății. Pentru candidații cu dezabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare intr-un grad de handicap, emis în condițiile legii.)
i) Curriculum vitae, model comun european
Notă: Copiile de pe actele prevăzute la lit. b) – e) se prezintă însoțite de documentele originale, în vederea certificării cu mențiunea “Conform cu originalul” de către secretarul comisiei de concurs. 

Dosarele de concurs se depun exclusiv la sediul Academiei Române Filiala Timișoara, blvd. Mihai Viteazu nr. 24, județ Timiș, numai până la data de 06.11.2026 (inclusiv) în intervalul orar 10:00 - 14:00 la camera 18, după înregistrarea dosarului de concurs la Registratura Filialei. Codul de candidat se va înmâna de către secretarul comisiei de concurs fiecărui candidat în parte. 
Rezultatul selecției dosarelor se afișează la sediul Academiei Române Filiala Timișoara și pe pagina de internet academiatm.ro in data de 10.11.2026 ora 16.00. 

IV. Numirea pe post a auditorului public intern se poate face numai după obținerea Avizului și promovarea concursului, în conformitate cu prevederile art. 20, alin (2) din Legea nr. 672/2002 privind auditul public intern, republicată. Pentru obținerea avizului, candidații pentru funcția de auditor intern vor depune un dosar care va cuprinde următoarele documente:
a)  Cerere privind solicitarea avizării;
b)  curriculum vitae (model comun European);
c) o declarație privind respectarea prevederilor art. 22 din Legea nr. 672/2002 referitoare la incompatibilităților auditorilor interni; 
d) o lucrare în domeniul auditului public intern;
e) două scrisori de recomandare de la persoane cu experiență în domeniul auditului intern. Prin scrisoare trebuie prezentate informații cu privire la următoarele:
 - entitatea publică pentru care a fost emisă scrisoarea de recomandare; 
-  numele și prenumele persoanei beneficiare a recomandării; 
- numele și prenumele persoanei emitente, adresa de e-mail și numărul de telefon, precum și  	experiența acesteia în auditul intern și modalitatea de dobândire a acestei experiențe; 
- tipul relației dintre persoana emitentă a scrisorii de recomandare și persoana beneficiară;
- aptitudini și caracteristici ale persoanei beneficiare, respective calități și cunoștințe profesionale ale acesteia, în special în domeniul auditului intern.  
Scrisoarea de recomandare este semnată și datată de către persoana emitentă. 
Dosarele pentru avizare în vederea obținerii Avizului, va respecta cerințele prevăzute în procedura documentată PO-24, privind avizarea/revocarea auditorilor publici interni din cadrul Academiei Române și precizările emise de UCAAPI –MF (aprilie 2022) care se depun exclusiv la sediul Academiei Române Filiala Timișoara numai până la data de 06.11.2026  inclusiv în intervalul orar 10:00-14:00 la camera 18.
Avizarea auditorilor se efectuează de către o Comisie care analizează dosarul depus și efectuează un interviu cu solicitantul în data de 11.11.2026 ora 10:00, conform calendarului de avizare. 
Interviul de avizare va avea loc on-line. 
Avizul Comisiei de avizare se transmite persoanei solicitante și conducerii entității publice în cauză în termen de maxim două zile de la data susținerii interviului. 

V.  Concursul va consta într-o probă scrisă și interviu.
• Proba scrisă se va desfăşura în data de 13.11.2026 ora 10:00, la sediul Filialei Academiei Române, din  Timișoara blvd. Mihai Viteazu nr. 24. 
  Rezultatul probei scrise se va afişa la sediul Academiei Române Filiala Timișoara  şi pe pagina de internet a  Academiei Române Filiala Timișoara academiatm.ro în data de 16.11.2026 ora 16:00, candidaţii promovaţi fiind cei care au obţinut minimum de 70 de puncte (nota 7). Numai candidaţii promovaţi la proba scrisă se pot prezenta la interviu. 
• Interviul se va desfăşura în data de 19.11.2026, ora 10:00, la sediul Academiei Române Filiala Timișoara din  Timișoara, bv. Mihai Viteazu nr. 24.
 Rezultatul interviului se va afişa la sediul Academiei Române Filiala Timișoara  şi pe pagina de internet a Academiei Romana Filiala Timișoara academiatm.ro  în data de 19.11.2026 ora 16:00, candidaţii promovaţi fiind cei care au obţinut minimum 70 de puncte (nota 7). 
• Rezultatul final al concursului se va afişa la sediul Academiei Române Filiala Timișoara și pe pagina de internet a Academiei Române Filiala Timișoara academiatm.ro în data de 23.11.2026 ora 16:00. 
	Candidaţii pot depune contestaţii cu privire la selecția dosarelor/proba scrisă/interviu în termen de o zi lucrătoare de la data afișării rezultatelor respective. Contestațiile se vor depune exclusiv la Registratura Academiei Române Filiala Timișoara. 
	Rezultatele la contestațiile depuse pentru selecția dosarelor/proba scrisă/interviu se vor afișa în termen de o zi lucrătoare pe pagina de internet a Academiei Române Filiala Timișoara academiatm.ro. 
	NOTĂ: Accesul în instituție și în sala de concurs se va face în baza cărţii de identitate în original, în termen de valabilitate, iar candidaţii sunt rugaţi să se prezinte cu 10 minute înainte de începerea probelor.

Concursul se va desfășura la sediul la sediul Academiei Române Filiala Timișoara, bv. Mihai Viteazu nr. 24. 
Relaţii suplimentare se pot obţine zilnic între orele 10-14 la telefon:  0256491816 sau 021-2129764 și la sediul  Academiei Române Filiala Timișoara. 

[bookmark: _GoBack]
4/4
image1.jpeg




